stanford-oval/wikipedia huggingface dataset:
קווין רובין
ביוגרפיה

רובין נולד בהרצליה ולאחר מכן עבר עם משפחתו לכפר סבא. בילדותו עסק בגלישת גלים, בגלישה על סקייטבורד ובריקודי ברייקדאנס. הוא התקשה בלימודים ואובחן עם הפרעת קשב וריכוז.
את שירותו בצה"ל עשה ביחידת דובר צה"ל. עם שחרורו מהצבא, החל ללמוד משחק בבית ספר למשחק "טכניקה". בתקופה זו עבד כמדריך גלישה, ותוך כדי כך שיחק בתפקידי אורח בסדרות הנוער "שוברי גלים", "שותפים" בסרט "ירח בבית 12" וכן במספר פרסומות. בהמשך החליט לעזוב את העבודות ולהתמקד בסרטונים ברשת האינטרנט.
בתחילת שנת 2017 החל לפרסם באינסטגרם סרטוני פרודיה על סיטואציות מחיי היום-יום, אשר הפכו לוויראליים. באוגוסט 2017 הוציא את השיר "לה פיו בלה" עם עידן טלמור. עד סוף השנה צבר עמוד האינסטגרם של רובין כ-200 אלף עוקבים. סרטון האינסטגרם שלו "אתגר החד קרן" נבחר בפסטיבל פלייקון, פסטיבל כוכבי הרשת, לסרטון האינסטגרם של שנת 2017. כמו כן זכה רובין בפרס כוכב הרשת של השנה לשנת 2017 של אתר Buzzerim.
בספטמבר 2017 יצר יחד עם כוכב הרשת רז ספני את סדרת הרשת "קווין ורז - חיים בחארטא", אשר שודרה בערוץ היוטיוב שלהם. במסגרת הסדרה התגוררו שישה כוכבי רשת בווילה בקיסריה אשר כונתה "הקולוסיאום" (כשבעבר היו בפנטהאוז בנתניה ובווילה באבן יהודה), ובכל יום הם היו מצלמים משם ולוגים. בכל יום עלה פרק באורך של 7 דקות שמציג אתגרים ואטרקציות לבני נוער. סדרת הרשת ממומנת על ידי חברות המשלמות עבור הצגת מוצריהן בסרטונים. הסדרה צברה הצלחה, כאשר סך הצפיות לפרק הוא כ-200 אלף צפיות. תוכנית הטלוויזיה הצינור הכתירה את הסדרה, במקום הראשון בדירוג "כוכבי הרשת לשנת תשע"ח".
ביוני 2018 השתתף רובין בסדרת האינסטגרם "אינסטה-בייב". ביולי 2018 פרסם רובין את השיר "הכל חרטא" יחד עם ספני והראפר פלד, אשר צבר, נכון לפברואר 2022, כ־4.7 מיליון צפיות. באוגוסט 2018 דירג אתר פרוגי את רובין וספני במקום ה-45 מתוך 70 כוכבי הנוער של ישראל. בספטמבר 2018 הוציא רובין יחד עם ספני את השיר "לא הולכים לישון" אשר צבר נכון למרץ 2020, כ-2.4 מיליון צפיות. בהמשך, פרסם שירים נוספים שלו שהקליט יחד עם שימי תבורי, אנג'ל ברנס, עדן מאירי, רותם כהן וספיר סבן.
באוגוסט 2018 זכה רובין בפסטיבל פלייקון בפרסים "אינסטגרמר השנה" באופן אישי ובפרסים "יוטיובר השנה" ו"וולוגר השנה" עם סדרת הרשת "חיים בחארטא". כמו כן, היה מועמד לפרס "פריצת השנה לשנת 2018" של האתר "פרוגי".
בינואר 2019 הוציא יחד עם כל חברי "חיים בחארטא" את הוולוג האחרון של החבורה, לאחר שנה של פעילות שוטפת.
ב-2021 השתתף בעונה השנייה של התוכנית "הזמר במסכה" בתור הצ'ילי, והודח שישי מהתחרות.
ב-2022 השתתף ביחד עם אמו קרן בתוכנית "MKR המטבח המנצח".
ב-1 באוגוסט 2023 הוציא את הסינגל "לקום" יחד עם הזמרת אלה לי. ב-25 באוקטובר הוציא את השיר "אמא אמרה" בעקבות מלחמת חרבות ברזל. השיר הגיע למקום ה-59 במצעד "היטליסט" של מאקו.
ב-2024 הנחה את התכנית "אח לילה" ברשת 13 לצדה של שי לי שינדלר ולאחר מכן לבדו.
ב-18 באוגוסט 2024 הוציא את הסינגל "לוולה".
ביוגרפיה > קריירת משחק

הוא גילם את נמרוד בסרט "פול גז" של הבמאי קובי מחט, שיצא לאקרנים באוקטובר 2019.
באותה שנה התארח רובין בעונה השנייה של סדרת הטלוויזיה "התחנה", ובתוכנית הנוער "תעשו לי Sub" שעלתה בערוץ הילדים.
יחד עם עודד פז ואליאנה תדהר, הנחה את "נינג'ה ישראל ילדים" ששודרה בערוץ הילדים.
בשנת 2019 כתב יחד עם יובל סגל ולי בירן את הסדרה "אחשלירוח" בה גם גילם את הדמות גיא.
בשנים 2019, 2020, 2021 ו-2024 השתתף בפסטיגל.
בשנת 2020 שיחק בתפקיד מרכזי בסדרת הטלוויזיה "משפחה בהנפקה".
בנובמבר 2020 השתתף בסדרת הטלוויזיה "זיגי". על תפקידו בסדרה היה מועמד לפרס בתחרות פרסי הטלוויזיה לילדים ולנוער.
ביולי 2021 החל להנחות את העונה השמינית של תוכנית המציאות "הבנים והבנות".
באוגוסט 2021 יצא לאקרנים הסרט "פול ספיד", בו חזר לגלם את דמותו של נמרוד שאותו גילם בסרט הקודם, "פול גז".
ב-2023 השתתף בסדרת הטלוויזיה "פול ספיד", ספין אוף של הסרטים "פול גז" ו"פול ספיד".
ביוגרפיה > חיים אישים

רובין נשוי לדניאלה קריסטיה, שותפתו לסדרת הרשת "חיים בחארטא", ולהם בן.
דיסקוגרפיה > סינגלים

2018: "הכל חרטא" (עם רז ספני ופלד)
2018: "לא הולכים לישון" (עם רז ספני ויאלו)
2019: "שישי הפוך" (עם שימי תבורי)
2019: "שים פס" (עם אנג'ל ברנס)
2019: "נינג'ה" (עם עדן מאירי)
2020: "כפרה" (עם רותם כהן)
2021: "שופוני" (עם ספיר סבן)
2023: "לקום" (עם אלה לי להב)
2023: "אמא אמרה"
2024: "לוולה" (לכבוד מפגש מעריצים)
פילמוגרפיה > ניו מדיה

| שנה | פרויקט | תפקיד |
| --- | --- | --- |
| 2017–2018 | רדיו חרטא | עצמו |
| 2018 | חיים בחרטא | עצמו |
| 2018 | אינסטה-בייב | יאיר |
| 2019 | אחשלירוח | גיא |
פילמוגרפיה > טלוויזיה וקולנוע

| שנה | פרויקט | תפקיד |
| --- | --- | --- |
| 2014 | שוברי גלים | דבש הצעיר |
| 2019 | תעשה לי סאב | עצמו |
| 2019 | פול גז | נמרוד גולן |
| 2019 | נינג'ה ישראל ילדים | מנחה |
| 2019 | התחנה 2 | עצמו, אורח |
| 2020 | משפחה בהנפקה | דוד כהן |
| 2020 | זיגי | סיוון פניני |
| 2021 | הבנים והבנות | מנחה |
| 2021 | פול ספיד | נמרוד גולן |
| 2021 | הזמר במסכה | צ'ילי |
| 2021 | שמשון גיבור | שמשון |
| 2022 | MKR המטבח המנצח | עצמו |
| 2023-הווה | פול ספיד | נמרוד גולן |
פילמוגרפיה > מופעים

| שנה | פרויקט | תפקיד |
| --- | --- | --- |
| 2019 | Play פסטיגל | עצמו |
| 2020 | MY פסטיגל | עצמו |
| 2021 | Sky High פסטיגל | רכז מגמת המשאלות |
| 2024 | SING פסטיגל | בני |
פרסים ומועמדויות

| שנה | פרס | קטגוריה | פרויקט | תוצאה |
| --- | --- | --- | --- | --- |
| 2021 | פרסי הטלוויזיה לילדים ולנוער | השחקן הטוב ביותר בסדרת דרמה | זיגי | מועמדות |
| 2022 | פרסי נבחרי השנה של פרוגי | שחקן ראשי בסדרת נוער | גולדה ומאיר, זיגי | מועמדות |
| 2022 | פרסי נבחרי השנה של פרוגי | יוטיובר/ית השנה | קווין רובין | זכייה |
| 2022 | טקס נבחרי ישראל בידור | יוטיובר/ית השנה | קווין רובין | זכייה |
הערות שוליים

1 2  משה אבוטבול, "גם כשחקן, הרשת הכרחית": קווין רובין הפך לכוכב רשת תוך חודש, באתר פרוגי, ‏5 בינואר 2017
1 2  ניר וולף, הכל (לא) חארטה, באתר ישראל היום, 25 באוקטובר 2018
1 2 3 4  דשה אברמנקו, "המדור של דשה: השחקן קווין רובין שובר את האינסטגרם", כל העיר ירושלים, 30 בנובמבר 2017
1 2  קווין רובין, במיזם "אישים" לתיעוד היצירה הישראלית
↑  "עמית רחום, כוכב רשת תושב יבנה, קטף את פרס פרודיות השנה", אתר יבנה נט
↑  רונן אור צרפתי - ניהול אמנים, עמוד פייסבוק
1 2    רחלי מלק-בודה, ‏"אצל הנוער של היום הסקרנות היא מה שעובד", בעיתון מקור ראשון, 2 באוגוסט 2018
↑  ליהיא גלמן רם, אינסטה בייב: סדרת האינסטגרם הראשונה בעולם, באתר mynet‏ קיבוץ, 18 ביוני 2018
↑  "קווין ורז&פלד - הכל חארטא | הקליפ הרשמי", ערוץ היוטיוב "קווין ורז - חיים בחארטא"
↑  "70 כוכבי הנוער המובילים של ישראל לשנת 2018", אתר פרוגי, 18 באפריל 2018
↑  קווין ורז&יאלו - לא הולכים לישון | הקליפ הרשמי, ערוץ היוטיוב "קווין ורז - חיים בחארטא"
↑  רותם כהן וקווין רובין – כפרה, באתר ‏מאקו‏, 22 ביולי 2020
↑  כוכבי הרשת של השנה 2018, אתר Playcon
↑  דודי פטימר, ‏זה לא את: הפספוס הגדול של אלה לי וקווין רובין, באתר מעריב אונליין, 4 באוגוסט 2023
↑  היטליסט – מצעד המוזיקה של ישראל, באתר מאקו, ‏6 בנובמבר 2023
↑  kevinrubin120, מתרגש ברמותתתת! יצא השיר החדש[...], באתר אינסטגרם, ‏18 באוגוסט 2023
↑  משה אבוטבול, כל מה שצריך לדעת: הסרט החדש של תובל שפיר, באתר פרוגי, 10 באפריל 2019
↑  משה אבוטבול, "פרסום ראשון: טום באום וקווין רובין בסדרת נוער חדשה", באתר פרוגי, 18 בנובמבר 2018
↑  בר זגה, מול מאות מצלמות: קווין רובין ודניאלה קריסטיה התחתנו, במדור "פנאי פלוס" באתר ynet‏, 12 באוקטובר 2021
↑  שיר על מלחמת חרבות ברזל
↑  𝗜𝗦𝗥𝗔𝗘𝗟 𝗕𝗜𝗗𝗨𝗥 ★ ישראל בידור on Instagram: "תרימו לו 😍 קבלו את יוטיובר השנה שאתם בחרתם - קווין רובין!!!🔥 מה דעתכם? תגיבו 👇🏻", באתר Instagram (באנגלית)
| 0 | 1 | 2 |
| --- | --- | --- |
| הקודם: 2018–2019: שירלי לוי (הפרס פוצל) | פרסי נבחרי השנה של פרוגי - כוכב הרשת של השנה   2020–2021: קווין רובין  | הבא: 2023: ליאל אלי (הפרס אוחד) |
| 0 | 1 | 2 |
| --- | --- | --- |
| הקודם: 2020: עומר חזן (פלמ"ח, בצפר, אחותי קפצה כיתה) | פרסי נבחרי השנה של פרוגי - שחקן ראשי בסדרת נוער  2021: קווין רובין (זיגי) | הבא: 2022: עילי צ'פמן (מקיף מילאנו, אינפינטי, שומקום) |
| 0 | 1 | 2 |
| --- | --- | --- |
| הקודם: 2019–2021: לי בירן ואליאנה תדהר | פרסי נבחרי השנה של פרוגי - זוג השנה   2022: דניאלה וקווין רובין  | הבא: |
| --- | --- |
בקרת זהויות :  NLI: 987007406006605171  VIAF: 158155103927576200142   WorldCat (עם VIAF): 158155103927576200142
מסגד סיכסיכ

| --- | --- |

 מידע כללי
 סוג:  מסגד 
 מיקום:   תל אביב-יפו
 מדינה:  ישראל 
 
 קואורדינטות:  32°03′11″N 34°45′28″E﻿ / ﻿32.053055555556°N 34.757638888889°E﻿ / 32.053055555556; 34.757638888889
  מפת מיקום  מפה דינמית #invoke:תבנית חוזרת tabBackground:;tabBorder:#aaa;defaultTab:0;
 
מסגד סיכסיכ בשנת 2008.
מִסְגַּד סִיכסִיכ (נכתב גם: סיקסיק, בערבית: مسجد السكسك, תעתיק: מסג'ד א-סכסכ) הוא מסגד וסביל ברחוב בית אשל ביפו. הרחוב נקרא לפני כן רחוב סיקסיק על שם משפחה ערבית אמידה שבבעלותה היו מבנים רבים ברחוב ובסביבתו.
היסטוריה

מסגד סיכסיכ הוקם בשנות ה-80 של המאה ה-19 על ידי משפחת סיכסיכ הבולטת ביפו עבור סוחרים שהגיעו ליפו. ההיסטוריון הערבי מחמוד יזבק אומר שחאג' עבד אל-קאדר א-סכסכ הוא המייסד העיקרי של המסגד. מסגד סיכסיכ נבנה על שטח אדמת הפרדס של משפחת סיכסיכ באזור הדרך ההיסטורית יפו–ירושלים. זהו המסגד השני שנבנה מחוץ לחומות יפו.
המסגד הפסיק לפעול כמקום תפילה בשנת 1919. בתקופת מלחמת העצמאות, המסגד ננטש ולאחר מכן פעלו בו מפעל ומועדון חברתי לעולים יוצאי בולגריה וכן מחסן של חברת כתר פלסטיק.
בקיץ 2011 התנועה האסלאמית בישראל לקחה בעלות על המסגד והחזירה אותו לפעילות מלאה. תושבי האזור פנו על כך בתלונה לעיריה, אך בבדיקה התברר כי המקום הוא רכוש הווקף, ולבסוף חודשה פעילות המסגד.
הסביל

בדופן המסגד נבנו סַבִּיל ושוקת הבנויים כמו הסביל של מסגד מחמודיה. אזור הסביל מעוטר בקשת מחודדת. בחלקו התחתון של הסביל יש שלוש קשתות שמתחתן יש ברז, שממנו זורמים המים. בקיר האמצעי יש את הטורה של הסולטן עבדול חמיד השני.
הערות שוליים

↑  מידע על מסגד סיכסיכ
מייקל אסיין

מייקל קוג'ו אסיין (באנגלית: Michael Kojo Essien; נולד ב-3 בדצמבר 1982) הוא כדורגלן עבר גנאי ששיחק בעמדת הקשר המרכזי, ומשמש כיום כעוזר מאמן בקבוצת נורשלן מליגת העל הדנית. לזכותו 58 הופעות בנבחרת גאנה.בשיאו נחשב אסיין לאחד הקשרים ההגנתיים הטובים בעולם. הוא היה ידוע לא רק ביכולותיו ההגנתיות, אלא גם בנטייתו להבקיע שערים ממרחקים ארוכים.
קריירת מועדונים

אסיין החל את דרכו המקצוענית ככדורגלן המועדון הגאנאי ליברטי פרופשיונלס. בגיל 18 עבר למועדון הספורט בסטיה הצרפתי, בשנת 2000. שלוש שנים לאחר מכן, התפרסם שהוא חתם בפריז סן-ז'רמן, אך לבסוף העדיף לשחק באולימפיק ליון. לאסיין היה תפקיד חשוב ב-2 הזכיות הרצופות של ליון באליפות בזמן ששיחק במועדון, ואף זכה בתואר "שחקן השנה בליגה הצרפתית".
בקיץ 2005 חתם אסיין בקבוצת צ'לסי האנגלית, לאחר משא ומתן מתמשך. בשנותיו במועדון זכתה צ'לסי במספר אליפויות וגביעים מקומיים ואף בליגת האלופות לעונת 2011/12.
ב-31 באוגוסט 2012 הושאל אסיין לריאל מדריד. בתום העונה חזר אסיין לצ'לסי.
ב-27 בינואר 2014, חתם אסיין במילאן. לאחר שנה וחצי באיטליה, חתם ב-2 ביוני 2015 בפנאתינאיקוס.
ב-13 במרץ 2017 חתם בפרסיב באנדונג מליגת העל האינדונזית.
ב-16 במרץ 2019 חתם בסבאיל מליגת העל האזרית לעונה וחצי.
קריירה בינלאומית

אסיין שיחק בנבחרת גאנה במספר טורנירים חשובים כמו גביע אפריקה לאומות, ומונדיאל 2006 בגרמניה. אסיין היה אמור להשתתף גם במונדיאל 2010, אך נפצע כחודש לפני הטורניר ושוחרר.
קריירת אימון

בספטמבר 2020 החל לשמש כעוזר מאמן בקבוצת נורשלן מליגת העל הדנית.
תארים > קבוצתיים

אליפות צרפת (2): 2003-04, 2004-05
גביע האלופות (צרפת) (2): 2004, 2005
אליפות אנגליה (2): 2005-06, 2009-10
הגביע האנגלי (4): 2006-07, 2008-09, 2009-10, 2011-12
גביע הליגה (1): 2006-07
מגן הקהילה (1): 2009
ליגת האלופות (1): 2011-12
הערות שוליים

1 2  פרופיל שחקן, ליגת העל באנגליה
↑  牛少云, Best CDM's of all time, Mailloten.com, ‏2024-02-19 (באנגלית אמריקאית)
↑  "אסיין הגנאי מצטרף לפ.ס.ז'", 30.6.2003, BBC News (אנגלית)
↑  "אסיין סירב להצעת פ.ס.ז', 2.7.2003, BBC News (אנגלית)
↑  "צ'לסי חותמת לבסוף את העסקה עם אסיין", 19.8.2005, dailymail.co.uk (אנגלית)
↑  "אסיין מושאל לריאל מדריד", 31.8.2012, chelseafc.com
↑  "מייקל אסיין מחוץ למונדיאל", 27.5.2010, BBC News (אנגלית)
| נבחרת גאנה – מונדיאל 2006 |
| --- | --- | --- |
|  1 אג'יי •  2 סארפיי •  3 ג'יאן •  4 קופור •  5 מנסה •  6 פאפו •  7 שילה •  8 אסיין •  9 ד. בואטנג •  10 אפייה •   11 מונטארי •  12 טאצ'י-מנסה • 13 מוחמד •  14 אמואה • 15 פנטסיל • 16 אוו • 17 קוואיה • 18 אר. אדו • 19 פרימפונג • 20 או. אדו • 21 איסאה • 22 קינגסון • 23 דרמאן • מאמן: דוקוביץ' |  1 אג'יי •  2 סארפיי •  3 ג'יאן •  4 קופור •  5 מנסה •  6 פאפו •  7 שילה •  8 אסיין •  9 ד. בואטנג •  10 אפייה •   11 מונטארי •  12 טאצ'י-מנסה • 13 מוחמד •  14 אמואה • 15 פנטסיל • 16 אוו • 17 קוואיה • 18 אר. אדו • 19 פרימפונג • 20 או. אדו • 21 איסאה • 22 קינגסון • 23 דרמאן • מאמן: דוקוביץ' | גאנה |
| נבחרת גאנה – גביע אפריקה לאומות 2008 (מקום שלישי) |
| --- | --- | --- |
|  1 אג'יי •  2 סארפיי •  3 א. ג'יאן •  4 פנטסיל •  5 מנסה •  6 אנאן •  7 קינגסטון •  8 אסיין •  9 אגוגו •  10 אסמואה •   11 מונטארי •  12 איו • 13 ב. ג'יאן •  14 קומורדזי • 15 בארוסו • 16 דאודה • 17 אסארה • 18 אדו • 19 שילה • 20 קווינסי • 21 אפול • 22 קינגסון • 23 דרמאן • מאמן: לרואה |  1 אג'יי •  2 סארפיי •  3 א. ג'יאן •  4 פנטסיל •  5 מנסה •  6 אנאן •  7 קינגסטון •  8 אסיין •  9 אגוגו •  10 אסמואה •   11 מונטארי •  12 איו • 13 ב. ג'יאן •  14 קומורדזי • 15 בארוסו • 16 דאודה • 17 אסארה • 18 אדו • 19 שילה • 20 קווינסי • 21 אפול • 22 קינגסון • 23 דרמאן • מאמן: לרואה | גאנה |
| נבחרת גאנה – גביע אפריקה לאומות 2010 (מקום שני) |
| --- | --- | --- |
|  1 מקארתי •  2 סארפיי •  3 ג'יאן •  4 אוסיי •  5 ג'ונתן •  6 אנאן •  7 אינקום •  8 אסיין •  9 אופוקו •  10 אסמואה •   11 נארי •  12 אדי • 13 אנ. איו •  14 אמואה • 15 ורשה • 16 אג'יי • 17 אי. איו • 18 אדו • 19 אגיימאנג-באדו • 20 אדייה • 21 אפול • 22 קינגסון • 23 דרמאן • מאמן: ראייבאץ |  1 מקארתי •  2 סארפיי •  3 ג'יאן •  4 אוסיי •  5 ג'ונתן •  6 אנאן •  7 אינקום •  8 אסיין •  9 אופוקו •  10 אסמואה •   11 נארי •  12 אדי • 13 אנ. איו •  14 אמואה • 15 ורשה • 16 אג'יי • 17 אי. איו • 18 אדו • 19 אגיימאנג-באדו • 20 אדייה • 21 אפול • 22 קינגסון • 23 דרמאן • מאמן: ראייבאץ | גאנה |
| נבחרת גאנה – מונדיאל 2014 |
| --- | --- | --- |
|  1 אדמס •  2 אינקום •  3 ג'יאן •  4 אופארה •  5 אסיין •  6 אקווה •  7 אטסו •  8 אגיימאנג-באדו •  9 פרינס •  10 א. איו •   11 מונטארי •  12 קווראסי • 13 ג'. איו •  14 אדומאה • 15 סומאילה • 16 דאודה • 17 ראביו • 18 וואריס • 19 ג'ונתן • 20 אסמואה • 21 בויה • 22 וקאסו • 23 אפול • מאמן: אפייה |  1 אדמס •  2 אינקום •  3 ג'יאן •  4 אופארה •  5 אסיין •  6 אקווה •  7 אטסו •  8 אגיימאנג-באדו •  9 פרינס •  10 א. איו •   11 מונטארי •  12 קווראסי • 13 ג'. איו •  14 אדומאה • 15 סומאילה • 16 דאודה • 17 ראביו • 18 וואריס • 19 ג'ונתן • 20 אסמואה • 21 בויה • 22 וקאסו • 23 אפול • מאמן: אפייה | גאנה |
| --- | --- |
בקרת זהויות :  ISNI: 0000 0004 0237 9464  LCCN: no2013033951  VIAF: 297577105   WorldCat (עם VIAF): 297577105
משה גרשנזון

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  18 ביולי 1903 צ'רניחוב, אוקראינה 
 נהרג:  16 באפריל 1943 (בגיל 39) סטניצה קרימסקה, מחוז קרסנודר, רוסיה 
 עיסוק:  סופר   מחזאי   משורר   שחקן תיאטרון
 שפות היצירה:  יידיש   רוסית
 יצירות בולטות:  הערשעלע אסטראפאליער   די כעלמער חכמים
 תקופת הפעילות:  1918–1943 (כ־25 שנים)
 
משה ינקלביץ' גרשנזון, או ברוסית: מויסיי יעקבלביץ' גרשנזון {5 ביולי (לפי לוח השנה היוליאני) או 18 ביולי (לפי לוח השנה הגרגוריאני) 1903 צ'רניאהיב, אוקראינה - 16 באפריל 1943} היה מחזאי, סאטיריקן, משורר, במאי, שחקן תיאטרון ומחבר משלים יהודי-אוקראיני, בשפה יידיש, שפעל בברית המועצות.
עבד בין היתר בכתב העת ביידיש "סובייטיש היימלנד". גרשנזון ביים ושיחק בתיאטרון הממלכתי היהודי בקייב.
קורות חיים

משה הרשנזון או גרשנזון נולד בשנת 1903 במשפחה יהודית ענייה ומרובת ילדים, ביישוב הקטן צרניאהיב (צ'רניאגוב) באזור ז'יטומיר בגוברניה ווליניה באוקראינה, אז באימפריה הרוסית. עוד מילדותו הצטייר כאדם שמח, שידע להצחיק את הסובבים. בהתבגרותו, בתום מלחמת האזרחים ברוסיה, נסע לקייב כדי ללמוד בסמינר יהודי למורים.
בשנת 1918 הקים וניהל גרשנזון בקייב תיאטרון לנוער היהודי שנקרא "משאלהויס" (בית המשל). האנסמבל הציג לרוב מחזות זמר, ומערכונים פרי עטו. הלהקה הופיעה בפני קהל יהודי בבתי ספר ובמועדוני פועלים בקייב ובערים ועיירות רבות ברחבי אוקראינה. כשהוקם בקייב התיאטרון היהודי הממלכתי ע"ש שלום עליכם, הוזמן גרשנזון לעבוד בו כבמאי וכשחקן.
הוא ביים שם מחזות ועיבודים לפי סופרי היידיש הקלאסיים כמו שלום עליכם, מנדלה מוכר ספרים, יצחק לייבוש פרץ ואחרים.
מחזות שכתב - כמו "המנהל" ו"פסולת" זכו להצלחה בתיאטרון זה ועל במות תיאטראות בחרקוב, ברדיצ'ב ובמקומות רבים אחרים. בשנת 1937 הוא סיים לימודי תיאטרון במוסקבה.
שלמה מיכאלס הציע לו עבודה בתיאטרון הממלכתי היהודי במוסקבה.
עם פלישת הצבא הנאצי לאוקראינה ב-1941 פונה התיאטרון היהודי של קייב למרכז אסיה והמשיך שם את פעילותו. כשנודע לו כי משפחתו פונתה לבשקיריה הוא ביקר אצלה ואחר כך התנדב לצאת לחזית. עבר קורס קצינים ושירת כמפקד פלוגה בחיל הרגלים (גדוד הרובאים 16 בחטיבה 221 רגלים). גרשנזון נפל בקרב עם הכוחות הגרמנים ביישוב קרימסק באזור קרסנודר. לוחמים שנכחו במקום העידו על גבורתו. הוא נקבר זמנית על ידי נשות המקום ביישוב שייטאנובקה.
גם אחרי מותו ועד היום הוצגו מחזותיו, בייחוד "הרשל'ה אוסטרופולר" ו"חכמי חלם" על במות תיאטראות ביידיש בעולם: למשל - ב-1950 בלודז' בפולין, ב-1950 ביאשי ברומניה, ב-1956 בבוקרשט, גם כן ברומניה, ב-1955 שוב בפולין, בוורשה, ב-1962 בוילנה, ב-1963 בקישינב, כמו כן בארצות הברית, בקנדה, בצרפת, באוסטריה, ישראל (בתיאטרון יידישפיל) וכו'.
גרשנזון חיבר גם כן את המאמר "איך היה טוביה החולב אם היה חי בתקופתנו?".
קורות חיים > חייו הפרטיים ומשפחתו

גרשנזון היה נשוי לחנה מויסייבנה גרשנזון. המשפחה עלתה לישראל בשנת 1992והתיישבה בראשון לציון. אלמנתו נפטרה בישראל בגיל 93.
בתם, רומה מויסייבנה גרשנזון, נשואה ואם לילדים.
הנצחה

ביוני 1944 במליאת איגוד הסופרים של אוקראינה המשורר מקסים רילסקי ציין את נסיבות נפילתו של משה גרשנזון.
1990 - קובץ מחזות שלו פורסם בקייב בתרגום לשפה האוקראינית, עם מבוא מאת איליה מזור
מחזות

1931 - אוּטיל - "פסולת"
1935 - כאָר - "מקהלה" - מחזה לילדים
1936 - הערשעלע אסטראפאליער (ידוע כיום כהרשל'ה אוסטרופולר) - פורסם והוצג ב-1939 על במת התיאטרון היהודי הממלכתי בקייב
1939 -אפ דער גרענעץ - "ליד הגבול"
1939-דער דירעקטאר - "המנהל" - דרמה המערכה אחת
1940- די כעלמער חכמים (בכתיב של אז - די כעלעמער כאכאמים) - חכמי חלם - הוצגה ב-1942 בתיאטרון יהודי בוילנה
1940 - באם דנייעסטער - "על הדנייסטר"
מיין זון - "בני"-
מחזות > עיבודים לבמה של ספרים

מאׇטל פייסע דעם חזנס לפי שלום עליכם (לפי הכתיב של אז בברית המועצות -מאׇטל פייסי דעם כאזנס - "מוטל בן פייסי החזן"
לפי ספרים של מנדלה מוכר ספרים, י.ל. פרץ ואחרים.
הערות שוליים

1 2  ב.דורפמן
Suicide Squad: The Album

Suicide Squad: The Album (בעברית: יחידת המתאבדים: האלבום) הוא פסקול הסרט "יחידת המתאבדים". הפסקול יצא לאור ב-5 באוגוסט 2016 על ידי חברת התקליטים אטלנטיק רקורדס. מתוך הפסקול יצאו ארבעה סינגלים.
רקע והוצאה

הפסקול הופק על ידי אלכס דה קיד, בוטץ' ווקר, גריימס ואריק יאקובסן. בפסקול משתתפים סקרילקס, ריק רוס, ליל ויין, ויז קאליפה, אימאג'ין דראגונז, לוג'יק, טיי דולה סיין, קלאני ועוד.
רשימת רצועות

| Suicide Squad: The Album> מס' | Suicide Squad: The Album> שם | Suicide Squad: The Album> מבצע\ת | Suicide Squad: The Album> משך | Suicide Squad: The Album>  | Suicide Squad: The Album>  | Suicide Squad: The Album>  | Suicide Squad: The Album>  | Suicide Squad: The Album>  | Suicide Squad: The Album>  |
| --- | --- | --- | --- | --- | --- | --- | --- | --- | --- |
| 1. | Purple Lamborghini  | סקרילקס, ריק רוס | 3:35 |  |  |  |  |  |  |
| 2. | Sucker for Pain (בהשתתפות X Ambassadors)   | ליל ויין, ויז קאליפה, אימאג'ין דראגונז, לוג'יק, טיי דולה סיין | 4:04 |  |  |  |  |  |  |
| 3. | Heathens  | Twenty One Pilots | 3:15 |  |  |  |  |  |  |
| 4. | Standing in the Rain  | מארק רונסון, אקשן ברונסון, דן אורבך | 3:22 |  |  |  |  |  |  |
| 5. | Gangsta  | קלאני | 2:57 |  |  |  |  |  |  |
| 6. | Know Better (בהשתתפות קווין גייטס)   | גרייס | 3:28 |  |  |  |  |  |  |
| 7. | You Don't Own Me (בהשתתפות ג'י איזי)   | גרייס | 3:19 |  |  |  |  |  |  |
| 8. | Without Me  | אמינם | 4:52 |  |  |  |  |  |  |
| 9. | Wreak Havoc  | סקיילר גריי | 3:48 |  |  |  |  |  |  |
| 10. | Medieval Warfare  | גריימס | 3:01 |  |  |  |  |  |  |
| 11. | Bohemian Rhapsody  | פאניק! אט דה דיסקו | 6:01 |  |  |  |  |  |  |
| 12. | Slippin' into Darkness  | War | 3:47 |  |  |  |  |  |  |
| 13. | Fortunate Son  | קרידנס קלירווטר רבייבל | 2:18 |  |  |  |  |  |  |
| 14. | I Started a Joke (בהשתתפות בקי הנסון)   | ConfidentialMX | 3:10 |  |  |  |  |  |  |
| משך כולל: | משך כולל: | משך כולל: | 50:57 |  |  |  |  |  |  |
הערות שוליים

↑  אלכס דה קיד, בוטץ' ווקר, גריימס, אריק יאקובסן
1 2 3 4  Suicide Squad Movie Soundtrack Revealed, comicbook (באנגלית)
↑  Suicide Squad Official Score Tracklist Revealed, comicbook (באנגלית)
| --- | --- |
בקרת זהויות :  MusicBrainz release group: ce3b8474-969e-4b4c-ba02-421c68bd65dc
מנחם מנדל מרימנוב

| --- | --- |

מצבת קברו של רבי מנחם מנדל מרימנוב
 לידה:  1745 נובה מיאסטו, ממלכת פולין 
 פטירה:  29 במאי 1815 (בגיל 70 בערך) 
 תקופת הפעילות:  ? – 29 במאי 1815 
 
רבי מנחם מנדל טורם מרימנוב (תק"ה, 1745 – י"ט באייר תקע"ה, 1815) היה גדול אדמו"רי גליציה ואחד מארבעת המפיצים הראשונים של תנועת החסידות בפולין. רבים מגדולי האדמו"רים היו מתלמידיו.
ביוגרפיה > ראשית חייו

הרב נולד בערך בשנת תק"ה, בעיר המבורג שבאשכנז. אביו היה יוסף מניישטאט, אב בית דין וריש מתיבתא בפינטשוב, הנודע כרבי יוסף חריף. אמו הייתה ליבא, בת רבי נתן שפירא. הוא היה נכד כפול למגלה עמוקות מקראקא וכן נכדו של הט"ז.
בגיל 18 הגיע לראשונה אל המגיד ממזריטש, שם התפרסם כעילוי, והיה גם תלמידו של רבי שמעלקא מניקלשבורג. הוא שימש כחזן קבוע בתפילת שחרית של ראש השנה שהייתה נערכת בביתו של רבו רבי אלימלך מליז'נסק. בהמשך כיהן כרב העיירה פריסטוק.
ביוגרפיה > הנהגתו

למרות עוניו, עברו אליו רבים מחסידיו של רבי אלימלך מליז'נסק לאחר שרבם נפטר, ואפילו מבוגרים שבהם התייחסו אליו כרבם, כגון רבי אהרן אריה לייב מפרמישלאן ורבי משה מפשוורסק שנסעו אליו.
בהגיעו לקהילת רימנוב התפרסם שמו בהיותו בעל מופת ומלומד בנסים. הוא נודע כירא שמיים גדול המקפיד על עצמו ועל אחרים; גם גדולי תלמידיו שהיו רבנים ואדמו"רים מפורסמים לא הסבו בפניו בליל הסדר. אחת לחודש היה שולח אנשים לבדוק את המידות והמשקלות בחנויות שבעירו, אסר על נשות העיר להתהדר במלבושים יקרים וצבעוניים ואת כל כספו חילק לעניים.
הוא היה אחד הרבנים הפעילים במחלוקת לגבי יחס היהודים לנפוליאון, ושמו קשור באגדות שונות הנוגעות למלחמות הנפוליאוניות.
רוב תורותיו עסקו בפרשת המן, עליה הרחיב את הדיבור הן בהבנת הפרשה עצמה ומשמעותה, והן בעניין האותיות המרכיבות את המילה 'מן'. בספר "מנחם ציון" שערך תלמידו המובהק רבי יחזקאל פנט נכתב בהקדמת המדפיס רבי משלם היללער ש"עשרים ושתים שנה דרוש דרש מידי שבת בשבתו על פרשת ה'מן'". התעסקות זו נבעה כפי הנראה מהאותיות מם ונון הנמצאות הן בשמו העברי (מנחם), בשמו האידי (מנדל) ובשם מקומו (רימנוב).
ביוגרפיה > מותו ומורשתו

בל"ג בעומר שנת תקע"ה, טיהר וקידש את עצמו, ואמר כי הוא הולך מהעולם ויחזיר טובה למדליק נר לעילוי נשמתו. למחרת, בי"ט באייר, ל"ד בעומר, נפטר ונקבר בבית העלמין היהודי בעיירה רימנוב. באותה שנה אמר המגיד מקוז'ניץ כי רבי מנחם מנדל עומד כנגד כל צדיקי דורו.
תלמידו, רבי צבי הירש משרת, מילא את מקומו. תלמיד אחר, רבי יחזקאל פנט, כתב מכתב על דרך החסידות ובו הוא מספר על רבי מנחם מנדל. חסידים רבים נוהגים לקרוא את המכתב ביום פטירתו של רבי מנחם מנדל.
דברי תורתו וספריו

דברי תורתו של מנחם מנדל לא הודפסו, וחלק ממאמריו פזורים בספרי תלמידיו:
דברי מנחם (בהיברובוקס) -  על התנ"ך והמסורה.
מנחם ציון (בהיברובוקס) - ספר דרשותיו שנכתב בידי ר' יחזקאל פנט מקרלסבורג שהיה מגדולי תלמידיו וראשון מפיצי החסידות בטרנסילבניה ששימש כרבו של החבל.
עטרת מנחם - כולל חידושי תורה, שיחות, סיפורי מעשיות והנהגות טובות מר' מנחם מנדל מרימנוב. נוספו אליו דברים מגדולי חסידות אחרים כמו ר' שמואל שמלקה הורוביץ מניקלשבורג ואחיו ר' פנחס הורוביץ מפרנקפורט דמיין, המגיד מקוזניץ, וגם מהרב יצחק הלוי הורוביץ, ראב"ד קהילות אה"ו וסבו של ר' נפתלי צבי הורוביץ מרופשיץ.
אילנא דחיי. חידושים על התורה והמועדים. (חלק א) - (חלק ב)
תורת מנחם.
בשנת ה'ת"ר (1840) יצא לאור ביידיש הספר 'תפארת מנחם' על מעשיו, ולפני מספר שנים נאספו כל מאמריו ושיחותיו על ידי מכון שפתי צדיקים לספר מנחם ציון - ילקוט מנחם.
צאצאיו

רבו השיאו לרבקה, בת גביר אחד מעיר פריסטיק, ונולדו להם ארבעה ילדים:
רבי נתן יהודה לייב
רבי ישראל יעקב
פיגא
חנה
תלמידיו

בין תלמידיו הידועים של רבי מנחם מנדל מרימנוב:
רבי משה מפשוורסק.
רבי יהושע מדינוב.
רבי בנימין זאב מזברז'.
רבי שמעון מרילוס מירוסלב.
רבי קלונימוס קלמן אפשטיין מקראקא, מחבר הספר מאור ושמש.
רבי אריה לייבוש מלאנצוט.
רבי משה טייטלבוים (הראשון) מאוהל.
רבי נפתלי צבי הורביץ מרופשיץ.
רבי מאיר רוטנברג הלוי מאפטא.
רבי צבי הירש אייכנשטיין מזידיטשוב.
הסבא קדישא מרדושיץ.
רבי משה אייכנשטיין מסאמבור.
היהודי הקדוש מפשיסחא.
רבי שמחה בונים מפשיסחא.
רבי יעקב צבי יאליש מדינוב, מחבר הספרים "מלא הרועים" ו"קהלת יעקב".
רבי שלמה יהודה לייב מלנטשנה.
רבי אשר ישעיה רובין מרופשיץ.
רבי צבי הירש מרימנוב - תלמידו המובהק וממלא מקומו.
רבי יחזקאל פנט מדעש מחבר הספר מראה יחזקאל ובו התשובה המפורסמת אודות גדלות וקדושת רבו.
רבי צבי אלימלך שפירא מדינוב, מחבר הספר בני יששכר.
רבי יהודה צבי אייכנשטיין מראזלא.
לקריאה נוספת

הרב ישראל דנדרוביץ, הקמיע שהעלים את הזהב (סיפור הקמיע שנתן הרבי מרימינוב ליהודי העיר בורשה עם צילום הקמיע בכתב יד הרבי ופענוחו), בתוך: ספר הנחמדים מזהב, עמודים 397-405.